***Metodický list k dennej téme Odkiaľ jedlo pochádza***

**Cesta banána**

**Ročník:** 3.

**Cieľ:**

* Využitie témy o pôvode jedál v metodikách všeobecnovzdelávacích predmetov.
* Rozvíjanie tvorivých zručností a kompetencií v rámci čitateľskej a matematickej gramotnosti.
* Zvýšenie povedomia o globálnych problémoch ľudstva.

**Vyučovacie predmety:** matematika, vlastiveda, slovenský jazyk, etická výchova

**1. Prípravné obdobie projektu**

**1.1 Môj potravinový denník** (bádateľská úloha)

**Motivácia** : Situácia zo života

Keď sa ráno zobudím, jediné na čo myslím, sú **raňajky**.

Otvorím chladničku a je ťažké si vybrať z toľkých možností. Ale odkiaľ jedlo pochádza?

Domáce úlohy pre žiakov (Príloha 1):

* Napíš, čo budeš mať na raňajky (napr.: chlieb so šunkou a kakao), potom vypíš jednotlivé zložky a krajinu pôvodu (mlieko – Slovensko). Rovnako vypracuj aj desiatu.
* Vypracuj zoznam potravín, nápojov a krajinu pôvodu, ktoré skrýva vaša chladnička
* Výtvarne znázorni raňajky a desiatu.

**2. Realizácia projektového vyučovania**

**2.1 Kde bolo jedlo dopestované** (matematika)

Postup práce:

* Rozdelenie detí do skupín (5 skupín po 4 deti)
* Zaznamenanie bádateľských výsledkov z potravinárskeho denníka
* Zosumarizovanie krajín, ktoré sa vyskytli v denníku a počtu potravín z domácich chladničiek
* Zapísanie výsledkov skupín, vytvorenie príkladov, vypracovanie štatistiky a zaznamenanie do farebného stĺpcového grafu (pozri Príloha 2)

**2.2 Výsledky môjho bádania** (vlastiveda)

Postup práce:

* Žiaci v skupinách použili výsledky z aktivity 1.1 a vyfarbili 3 krajiny pôvodu jedla surovín, ktoré najčastejšie sa objavili v potravinovom denníku, a to do slepej mapy Európy, pracovalo sa zároveň s interaktívnou tabuľou a zdrojom : www.google.sk/maps.
* Žiaci poskytli príklady „domácich“ potravín, ktoré podľa nich na Slovensko dovážame, ale dali by sa vyrobiť alebo dopestovať v našich podmienkach (pravdivosť ich návrhov si overili na základe literatúry).

**2.3 Odkiaľ k nám prichádza banán**  (slovenský jazyk – práca s textom, čítanie s porozumením)

* Aktívne čítanie textu o banánoch a banánovníku (Príloha 3), ukážka pôvodného banánu
* Individuálne vypracovanie pracovného listu (Príloha 4) na základe počutého, výber z možností
* Overenie správnosti vypracovania pracovného listu (práca v skupine, vyznačiť farebne časť textu, kde sa nachádza správna odpoveď, orientácia v texte).

**3. Spravodlivý obchod s banánmi**

**3.1 Aká je cesta banána, kým sa dostane z plantáží** – (Etická výchova, environmentálna výchova)

* Informácie o pôvode banána sa žiaci dozvedeli z videa (zdroj: <https://www.youtube.com/watch?feature=endscreen&v=2cV8dznaJrc&NR=1>)
* Čo je to spravodlivý obchod – Fair trade – Žiaci sa oboznámili s princípmi spravodlivého obchodu na príklade banánov.
* Žiaci vyhľadali logo Fair trade na [www.google.com](http://www.google.com)


**3.2 Farmári a produkty z dvora**


* Žiaci diskutovali o produktoch pochádzajúcich zo slovenského farmárskeho dvora.
* Žiaci poskytli príklady „farmárskych“ potravín, ktoré podľa nich na Slovensko dovážame, ale dali by sa vyrobiť alebo dopestovať v našich podmienkach (pravdivosť ich návrhov si overili na základe literatúry a informácií).

**4. Čo som sa dnes dozvedel nové**


4.1. Spätná väzba, rozhovor

Príloha 1





Príloha 2





Príloha 3



Príloha 4

